— Ідэй больш чым дастаткова, — гаворыць Святлана, — напрыклад, да Ражства хацела калекцыю анёлкаў зрабіць. Але ўвасобіць іх у жыццё, як і некаторыя іншыя задумкі, не ўдалося: не заўсёды хапае грошай на пакупку неабходных матэрыялаў. Напэўна, таму і выхаванцаў, якія ўсур’ёз займаюцца рукадзеллем і вышыўкай і рэгулярна наведваюць заняткі, у мяне не больш дзясятка. Дый многія мамы разважаюць: маўляў, замест пакеціка бісеру за 10 тысяч рублёў лепш купіць дзіцяці шакаладку ці цукерак.